Rikunarita-ORG/Wikinium huggingface dataset:
# கருஞ்சீரகம்

| கருஞ்சீரகம் |
| --- |
|  |
| உயிரியல் வகைப்பாடு |
| திணை: | தாவரம் |
| பிரிவு: | பூக்குந்தாவரம் |
| வகுப்பு: | மூவடுக்கிதழி |
| வரிசை: | Ranunculales |
| குடும்பம்: | Ranunculaceae |
| பேரினம்: | *Nigella* |
| இனம்: | N. sativa |
| இருசொற் பெயரீடு |
| Nigella sativa லி. |

**கருஞ்சீரகம்** (*Nigella sativa*) தெற்கு மற்றும் தென்மேற்கு ஆசியாவினைத் தாயகமாகக் கொண்ட தாவரம். இச்செடி 20 முதல் 30 செ.மீ. உயரம் வரை வளரும். மலர்கள் நீண்ட காம்புகளுடன் வெளிர் நீல நிறத்தில் இருக்கும். கனியின் மேற்பகுதி பிளவுற்று விதைகள் வெளியாகும். ஒரு காயில் பல விதைகள் அடங்கியிருக்கும். இவை கறுப்பாகவும், உறுதியாகவும் இருக்கும். இதன் விதைகள் நறுமண உணவுப் பொருளாகப் பயன்படுகின்றன. இது பல்வேறு மருத்துவக் குணங்களைக் கொண்டுள்ளதாகக் கருதப்படுகிறது. இதை சாப்பிட்ட உடன் தொண்டையில் ஒரு விதமான அரிப்புணர்வை சில நிமிடங்களுக்கு ஏற்படுத்துகிறது.

"இறப்பைத்தவிர மற்ற எல்லா நோய்களையும் குணப்படுத்தக் கூடியது கருஞ்சீரகம்" என்று இசுலாம் மதத்தின் தூதர் நபிகள் நாயகம் அவர்களது வாக்காகக் கருதப்படுகிறது. யுனானி மருத்துவத்தில், இன்றளவும் இதன் எண்ணெயை பயன்படுத்தப்படுகின்றனர். மேலும் அரபு நாடுகளிலும் இதனை உணவுடன் அதிகமாக பயன்படுத்தப்படுகின்றனர்.

விவிலியத்திலும் இதனை பற்றி குறிப்பிடபட்டுள்ளது.

## இடம்பெற்றுள்ள சத்துக்கள்

இதன் விதையில் இடம்பெற்றுள்ள தைமோகுவினோன் வேறு எந்த தாவரத்திலும் இல்லாத ஒன்று. மேலும் அவசியமான அமினோ அமிலங்கள், அவசியமான கொழுப்பு அமிலங்கள், வைட்டமின் பீடா-கரோடின், கால்சியம், இரும்புச் சத்து, பொட்டாசியம் போன்ற சத்துக்களையும் கொண்டுள்ளது.

## மேற்கோள்கள்
# தோசைக் கல்

**தோசைக் கல்**, **தவா**, **தபா** என்பது பெரிய தட்டையான அல்லது குழியான அல்லது குவியான வட்ட-வடிவ வாணலியானது உலோகப் பொருட்களால் உருவாக்கப்படுகிறது, வழக்கமாக தகட்டு உலோகம், வார்ப்பிரும்பு, அல்லது அலுமினியம் போன்ற பொருட்களினால் ஆனது. இது தெற்கு ஆசிய, மத்திய ஆசிய, மத்திய கிழக்கு சமையல் வகைகளில் தட்டையான உணவுப்பொருட்களை பொறிக்க பயன்படுகின்றது.
மேற்கு ஆசியாவில், *தோசைக் கல்* எப்பொழுதும் குவி வடிவிலும், தெற்கு ஆசியாவில் தட்டையாகவும், குழி வடிவிலும் காணப்படுகின்றன. இது இந்தோ ஆரிய மொழிகளான பஞ்சாபி, ஹிந்தி மற்றும் உருதுவில் *தவா* அல்லது *தபா* என்றழைக்கப்படுகின்றது.

* வார்ப்பிரும்பிலான தோசைக்கல்
* தட்டையான இந்திய தோசைக்கல்
* குழியான இந்திய தோசைக்கல்

## மேலும் பார்க்க

* தோசை
* ஆப்பம்
* சப்பாத்தி

## சான்றுகள்
# மாதுளஞ்சாறு

பிழிந்த மாதுளை சாறு
மாதுளையிலிருந்து பழச்சாறு தாயரித்தல், இசுதான்புல், துருக்கி
**மாதுளை சாறு** (*Pomegranate juice*) மாதுளம் பழத்திலிருந்து தயாரிக்கப்படுகிறது. இது சமையலில் சாறாகவும், செறிவேற்றப்பட்ட சாறாகவும் பயன்படுத்தப்படுகிறது.

## சாதக பாதகங்கள்

மாதுளை சாறு குடிப்பதன் மூலம் பெறக்கூடிய சுகாதார நன்மைகள் குறித்து பல்வேறு ஆய்வுகள் நடத்தப்பட்டுள்ளன. ஆனால் இரத்த அழுத்த மேலாண்மை, புற்றுநோய் சிகிச்சை, குளுக்கோஸ் மற்றும் கணையநீர் மேலாண்மை, இதய நோய் உள்ளிட்ட முக்கிய நோய்களுக்கு எதிராகப் பயன்பாடு குறித்து உறுதியான ஆதாரங்கள் எதுவுமில்லை. மாதுளைச் சாற்றின் நன்மையானது இயற்கையாகப் பெறப்படும் கலோரியினைச் மட்படுத்தும்வரை உள்ளடக்கியதாகும்.

### சந்தைப்படுத்தல்

பொதுமக்களிடம், மாதுளை சாறு அருந்துவதால் ஏற்படும் உடல் ஆரோக்கியம் சார்ந்த பயன்கள் குறித்து மாதுளை சாறு உற்பத்தியாளரான போம் வொண்டர்ஃபுல் நிறுவனத்தினர் கூறி, மாதுளை சாறு அருந்துவதை ஊக்குவித்தது வருகின்றனர். ஆனால் 2010 செப்டம்பர் 2010 நிலவரப்படி, கூட்டாட்சி வர்த்தக ஆணையத்தால் (FTC) இந்நிறுவனத்தினர் தவறான விளம்பர புகாருக்கு உட்பட்டனர். மே 2012இல், விசாரணை ஒன்றில் நிர்வாக சட்ட நீதிபதி FTCஇன் புகாரில் சில தவறான விளம்பர குற்றச்சாட்டுகளை நிறுத்திவைத்தனர். அமெரிக்க மாவட்ட நீதிமன்றத்தில் போம் வொண்டர்ஃபுலின் நடவடிக்கை மே 23, 2012 முதல் நிலுவையில் உள்ளது.

## மாதுளை வெல்லப்பாகு

ஈரானில் இருந்து மாதுளை வெல்லப்பாகுகள்
மாதுளை வெல்லப்பாகு என்பது மாதுளை சாற்றிலிருந்து தயாரிக்கப்படும் பழபாகு ஆகும். இது கரும்பிலிருந்து பெறப்பட்ட வெல்லப்பாகு அல்ல. இது, பழச்சாற்றில் நீர்குறைப்பு செய்து திடமாக்கி ஆவியாதல் மூலம் பெறப்படும் பாகுபோன்ற திரவமாகும். இது ஈரானிய உணவான ஃபெசென்ஜன், துருக்கிய உணவான டொல்மா மற்றும் பல்வேறு பழக்கலவையான கோபன் பழக்கலவையில் பயன்படுகிறது. இது رب انار என்று (*ராப் ஏனர்*) பாரசீகத்திலும், دبس رمّان (டிபிஸ் ரும்மன்) என்று அரபிலும், *நர் எகிசிசி என்று* துருக்கிலும், நர்செரப் என்று அசர்பாய்ஜானியிலும் அழைக்கப்படுகிறது.

## மேற்கோள்கள்

## மேலும் படிக்க

* Lovgren, Stefan. "Pomegranate Juice Fights Heart Disease, Study Says", *National Geographic News*, March 22, 2005. Accessed February 13, 2006
* Pomegranate – MedlinePlus (National Institutes of Health – Produced by the National Library of Medicine)
* M. Viuda-Martos, J. Fernández-López, and J.A. Pérez-Álvarez (2010) – “Pomegranate” (Comprehensive Reviews in Food Science and Food Safety)

Books
* Levin, Gregory M. (2006). *Pomegranate Roads: A Soviet Botanist’s Exile from Eden*. Floreant Press. பன்னாட்டுத் தரப்புத்தக எண் 978-0-9649497-6-8ISBN 978-0-9649497-6-8
* Seeram, N.P. / Schulman, R.N. / Heber, D. (eds. 2006). *Pomegranates: Ancient Roots to Modern Medicine*. CRC Press. பன்னாட்டுத் தரப்புத்தக எண் 978-0-8493-9812-4ISBN 978-0-8493-9812-4
# ஒளிவடம்

ஒளிவடம் ஒன்று
**ஒளிவடம்** (Optical cable) அல்லது ஒளியிழை வடம் அல்லது ஒளிதூக்கி என்பது ஒளியை கடத்துவதற்கு பயன் படும் ஒரு வகை கம்பி அல்லது வடம் ஆகும் . இந்த ஒளிவடத்திற்குள்ளே ஒன்று அல்லது ஒன்றுக்கு மேற்பட்ட ஒளிக்கம்பிகளை சேர்த்து திரித்து இருப்பார்கள் . அக்கம்பிகள் ஒவ்வொன்றும் நெகிழிகளால் ஓட்டப்பட்டிருக்கும் . அவை உபயோகப்படும் சூழ்நிலை பொருத்து அதனை பாதுகாக்கப்பட்ட குழாயில் ஒட்டியிருக்கும் .

## வடிவாக்கம்

## ஒளிவட வகைகள்

* OFC: Optical fiber, conductive (மின்சாரம் கடத்தகூடிய ஒளிவடங்கள் )
* OFN: Optical fiber, nonconductive (மின்சாரம் கடத்தாத ஒளிவடங்கள் )
* OFCG: Optical fiber, conductive, general use (பொது பயன்பாட்டு , மின்சாரம் கடத்தகூடிய ஒளிவடங்கள் )
* OFNG: Optical fiber, nonconductive, general use (பொது பயன்பாட்டு , மின்சாரம் கடத்தாத ஒளிவடங்கள்)
* OFCP: Optical fiber, conductive, plenum
* OFNP: Optical fiber, nonconductive, plenum
* OFCR: Optical fiber, conductive, riser
* OFNR: Optical fiber, nonconductive, riser
* OPGW: Optical fiber composite overhead ground wire

## மூலங்கள்

## நிறக்குறியேற்றம்

## பன்னிழை வடங்கள்

## மேற்கோள்கள்